ddrg/super_eurlex huggingface dataset:
KIRJALLINEN KYSYMYS E-0508/01 esittäjä(t): Charles Tannock (PPE-DE), Philip Bushill-Matthews (PPE-DE), Den Dover (PPE-DE), Jacqueline Foster (PPE-DE), Christopher Heaton-Harris (PPE-DE), Roger Helmer (PPE-DE), Bashir Khanbhai (PPE-DE), Neil Parish (PPE-DE), Robert Sturdy (PPE-DE) ja Theresa Villiers (PPE-DE) neuvostolle. Talous- ja sosiaalikomission rooli ja Euroopan unionin kustannusten priorisointi.



Virallinen lehti nro 261 E , 18/09/2001 s. 0131 - 0131



KIRJALLINEN KYSYMYS E-0508/01 esittäjä(t): Charles Tannock (PPE-DE), Philip Bushill-Matthews (PPE-DE), Den Dover (PPE-DE), Jacqueline Foster (PPE-DE), Christopher Heaton-Harris (PPE-DE), Roger Helmer (PPE-DE), Bashir Khanbhai (PPE-DE), Neil Parish (PPE-DE), Robert Sturdy (PPE-DE) ja Theresa Villiers (PPE-DE) neuvostolle (23. helmikuuta 2001) Aihe: Talous- ja sosiaalikomission rooli ja Euroopan unionin kustannusten priorisointi Voiko neuvosto ilmoittaa näkemyksensä siitä, millainen asema talous- ja sosiaalikomitealla (ECOSOC) on nyt, kun Euroopan parlamentti valitaan suoralla vaalilla, ja siitä, pitääkö neuvosto perusteltuna kuluttaa komitean ylläpitämiseen satoja miljoonia euroja veronmaksajien rahoja? Pitääkö neuvosto todennäköisenä, että Euroopan veronmaksajat tukisivat tätä järjestelyä, jos näiden kustannusten suuruus olisi paremmin tiedossa? Kun erityisesti otetaan huomioon komission puheenjohtaja Prodin viimevuotinen lausunto, jossa todettiin, että Euroopan komissio tarvitsee lisävaroja päätehtäviensä täyttämiseen, ja viime vuoden lopulla tapahtunut komission kieltäytyminen uusien tehtävien ottamisesta siihen saakka kunnes lisärahoitus järjestyy, niin katsooko neuvosto, että jos komission oman tuhlaamisen poistamisella ei voida vapauttaa tarvittavia varoja, jäsenvaltiot voisivat sopia talous- ja sosiaalikomitean lakkauttamisesta ja käyttää osan säästyneistä varoista (tarpeen mukaan myös siirtämällä ECOSOC:n henkilöstöä) tulevaisuudessa komission toteutettavaksi mahdollisesti annettavien lisätehtävien maksamiseen? Vastaus (30. toukokuuta 2001) Euroopan unionin neuvoston ei kuulu antaa lausuntoa perustamissopimuksella perustetun yhteisön elimen asemasta. Arvoisia parlamentin jäseniä pyydetään kuitenkin kiinnittämään huomiota asiaa koskeviin perustamissopimuksen määräyksiin (257262 artikla), joissa määritellään talous- ja sosiaalikomitean asema ja tehtävät. Nämä määräykset on sitä paitsi kokonaisuudessaan vahvistettu Nizzassa 16. helmikuuta 2001 allekirjoitetussa sopimuksessa, jossa laajennetaan komitean kokoonpanoa viittaamalla järjestäytyneeseen kansalaisyhteiskuntaan ja mainitsemalla erikseen kuluttajat. Tämä sopimus on parhaillaan jäsenvaltioissa ratifioitavana. Kysymyksen toisen osan osalta arvoisia parlamentin jäseniä pyydetään kääntymään Euroopan komission puoleen.
KIRJALLINEN KYSYMYS E-0556/01 esittäjä(t): Christopher Heaton-Harris (PPE-DE) komissiolle. Kehitysyhteistyön pääosaston tarkastuslausuma.



Virallinen lehti nro 261 E , 18/09/2001 s. 0143 - 0144



KIRJALLINEN KYSYMYS E-0556/01 esittäjä(t): Christopher Heaton-Harris (PPE-DE) komissiolle (27. helmikuuta 2001) Aihe: Kehitysyhteistyön pääosaston tarkastuslausuma Komissaari Fischler totesi 7. helmikuuta 2001 pidetyssä talousarvion valvontavaliokunnan kokouksessa, että vuonna 1999 maatalouden pääosaston rahatapahtumien täsmällinen virhemarginaali oli 3,06 %. Voisiko erityisesti kehitysyhteistyöstä vastaava komissaari EU:n toimielinten yhteistyön ja avoimuuden nimissä ilmoittaa vastaavan luvun pääosastonsa rahatapahtumista? Jos lukua ei voida ilmoittaa, mikä siihen on syynä? Michaele Schreyerin komission puolesta antama yhteinen vastaus kirjallisiin kysymyksiin P-0553/01, E-0554/01, E-0555/01, E-0556/01, E-0557/01, E-0558/01, E-0559/01, E-0560/01, E-0561/01, E-0562/01, E-0563/01, E-0564/01, E-0565/01, E-0566/01, E-0567/01, E-0568/01, E-0569/01 ja E-0570/01 (11. huhtikuuta 2001) Komissio muistuttaa arvoisalle kysyjälle, että tilintarkastustuomioistuin ei ilmoita yleistä talousarviota koskevassa tarkastuslausumassaan virheprosentteja, koska sen mielestä olisi liiallista yksinkertaistamista punnita komission taloushallinnon menestyksellisyyttä tämän yhden luvun perusteella. Tilintarkastustuomioistuin päättikin kolme vuotta sitten, ettei se julkista enää yleisiä virheprosentteja, vaan kehittää tarkastuslausumaan liittyviä menetelmiä antaakseen vastuuvapauden myöntäjälle yksityiskohtaista havainnollista tietoa. Tilintarkastustuomioistuin on lisäksi tehnyt useaan otteeseen selväksi, että yleistä virheprosenttia alemman tason luvun ilmoittaminen esimerkiksi jollekin toiminta-alalle tai pääosastolle veisi täysin harhaan. Tilintarkastustuomioistuin tarkastaa vain rajoitetun määrän tapahtumia, joten se ei voi vahvistaa pitävästi tällaista alemman tason virheprosenttia. Komissio ei näin ollen voi toimittaa pyydettyjä tietoja arvoisalle kysyjälle.
KIRJALLINEN KYSYMYS E-1346/01 esittäjä(t): Jonas Sjöstedt (GUE/NGL) komissiolle. Vuoden 1999 Dehaene-ryhmän kustannukset.



Virallinen lehti nro 318 E , 13/11/2001 s. 0238 - 0238



KIRJALLINEN KYSYMYS E-1346/01 esittäjä(t): Jonas Sjöstedt (GUE/NGL) komissiolle (4. toukokuuta 2001) Aihe: Vuoden 1999 Dehaene-ryhmän kustannukset Lokakuussa 1999 kolmen viisaan miehen ryhmä (Dehaene, Simon ja Weizsäcker) esitti komissiolle kertomuksensa laajentumisen institutionaalisista seurauksista ennen seuraavaa hallitustenvälistä kokousta. Viisaat miehet olivat saman vuoden syyskuussa saaneet komission puheenjohtajalta tehtäväkseen etsiä täysin riippumattomasti institutionaalisia ongelmia ja esittää perusteet näiden kysymysten ottamiseksi esille hallitustenvälisessä konferenssissa. Kysymykseni kuuluu, vastasiko komissio näiden viisaiden miesten työn kustannuksista, ja kuinka suuret nämä kustannukset olivat? Michel Barnier'n komission puolesta antama vastaus (5. heinäkuuta 2001) Komissio pyytää kunnianarvoisaa jäsentä tutustumaan vastaukseen, jonka komissio antoi herra Hannan esittämään kirjalliseen kysymykseen E-2595/99(1). (1) EYVL C 225 E, 8.8.2000.
KIRJALLINEN KYSYMYS E-1460/01 esittäjä(t): Christopher Heaton-Harris (PPE-DE) komissiolle. Budjettikohta A-3022.



Virallinen lehti nro 350 E , 11/12/2001 s. 0162 - 0162



KIRJALLINEN KYSYMYS E-1460/01 esittäjä(t): Christopher Heaton-Harris (PPE-DE) komissiolle (17. toukokuuta 2001) Aihe: Budjettikohta A-3022 Budjettikohtaan A-3022 (Tutkimuskeskukset) otettiin sekä vuodeksi 2000 että 2001 yhteensä 1 500 000 euroa. Voiko komissio vahvistaa, mitkä järjestöt ja keskukset ovat aikaisemmin olleet tämän budjettikohdan edunsaajina ja esitellä yksityiskohtaisesti toteutetut hankkeet? Kuinka monta uutta ja olemassa olevaa järjestöä on hakenut tätä rahoitusta vuodeksi 2001? Millä tavalla komissio tarkastaa tästä budjettikohdasta peräisin olevien yhteisön varojen käyttöä? Michaele Schreyerin komission puolesta antama vastaus (16. heinäkuuta 2001) Arvoisalle parlamentin jäsenelle voidaan ilmoittaa, että komissio laatii kaikista luvun A-30 avustuksista joka vuosi raportin, jossa mainitaan avustusten saajat, avustuksen määrä ja yhteisrahoituksen prosenttiosuus. Tarkemmat tiedot budjettikohdan A-3022 avustusten saajista löytyvät tämän vuoden raportista, joka on jo annettu parlamentille (budjettivaliokunnan sihteeristölle). Vuoden 2001 talousarviosta rahoitettavien hankkeiden valinta on käynnissä. Komission saamasta 136 ehdotuksesta 21 on tullut yhteisöiltä (yliopistoilta tai yliopisto-opettajien yhdistyksiltä), joiden hankkeita on hyväksytty aiempien vuosien valintamenettelyissä. Kyseisestä budjettikohdasta ei rahoiteta avustuksia saavien yhteisöjen toimintakustannuksia vaan yksinomaan suoraan niistä hankkeista aiheutuvia kustannuksia, joihin avustukset on myönnetty. Avustusten käytön valvonta toteutetaan hankkeen päätökseen saattamisen jälkeen, jolloin toteutetaan kultakin yhteisöltä edellytettävän loppuraportin ja rahoitusselvityksen arviointi. Arviointi tehdään ennen avustuksen loppuerän maksamista ja saattaa johtaa ennakkomaksun osittaiseen takaisinperintään.
KIRJALLINEN KYSYMYS E-1625/01 esittäjä(t): Joachim Wuermeling (PPE-DE) komissiolle. Palvelualoja koskeva komission aloite.



Virallinen lehti nro 350 E , 11/12/2001 s. 0202 - 0202



KIRJALLINEN KYSYMYS E-1625/01 esittäjä(t): Joachim Wuermeling (PPE-DE) komissiolle (12. kesäkuuta 2001) Aihe: Palvelualoja koskeva komission aloite Joissakin jäsenvaltioissa on vielä ammatteja, joihin pääsyä ja joiden harjoittamista säännellään valtion toimesta. Tällaisiin valtiollisiin sääntelyjärjestelmiin, kuten Saksan nuohoojalakiin, sisältyy muun muassa territoriaalinen suoja ja kiinteitä maksuja, jotka ovat suurempia kuin vastaavista toimista perittävät maksut. Tämä johtaa yhteisön sisällä epäyhtenäisiin järjestelmiin ja kansallisten ja alueellisten markkinoiden suojaamiseen. Aikooko komissio avata alan markkinat palvelualoja koskevan aloitteensa yhteydessä? Frederik Bolkesteinin komission puolesta antama vastaus (19. heinäkuuta 2001) Komission tiedonannossa, joka annettiin 29. joulukuuta 2000(1), määritellään strategia palveluiden sisämarkkinoiden luomiseksi, jotta palveluja voitaisiin tarjota jäsenvaltiosta toiseen yhtä helposti kuin yhden jäsenvaltion sisällä. Strategia on kaksivaiheinen. Ensimmäisessä vaiheessa (vuonna 2001) selvitetään kattavasti ja systemaattisesti, mitä esteitä on olemassa eri aloilla palvelujen tarjoamiselle rajojen yli. Toisessa vaiheessa (vuonna 2002) tehdään ehdotuksia sopiviksi ratkaisuiksi. Käynnissä olevassa komission selvitystyössä otetaan yhtäläisesti huomioon palvelujen vapaan tarjoamisen rajoitukset, jotka johtuvat markkinoille pääsyyn ja tiettyjen ammattien harjoittamiseen liittyvistä säännöksistä. Monet anomukset ovat saaneet komission huomaamaan, että on tarpeen tehdä perusteellinen selvitys sellaisista vaatimuksista, joita aiheutuu esimerkiksi nuohoojia koskevasta Saksan lainsäädännöstä. Siinä aluenuohoojamestarien ammattikunnalle varataan oikeus harjoittaa toimintaa, jota muissa jäsenvaltioissa voivat harjoittaa vastaavan pätevyyden omaavat ammattikunnat. (1) KOM(2000) 888 lopullinen.
KIRJALLINEN KYSYMYS E-0641/01 esittäjä(t): Francesco Speroni (TDI) komissiolle. Maitopakkauksissa käytetyt nimitykset.



Virallinen lehti nro 318 E , 13/11/2001 s. 0091 - 0092



KIRJALLINEN KYSYMYS E-0641/01 esittäjä(t): Francesco Speroni (TDI) komissiolle (6. maaliskuuta 2001) Aihe: Maitopakkauksissa käytetyt nimitykset Italiassa myydään maitoa pakkauksissa, joissa käytetyt nimitykset viittaavat tiettyihin maantieteellisiin alueisiin (Busto Arsizion maito, Brianzan maito). Tuotteiden ja kyseisten alueiden välillä ei ole kuitenkaan mitään yhteyttä. Voiko komissio kertoa, onko tällainen markkinointi voimassa olevien säännösten mukaista? David Byrnen komission puolesta antama vastaus (22. toukokuuta 2001) Arvoisan parlamentin jäsenen mainitsemia maidosta käytettyjä nimityksiä ei ole rekisteröity suojattuina alkuperänimityksinä eikä suojattuina maantieteellisinä merkintöinä maataloustuotteiden ja elintarvikkeiden maantieteellisten merkintöjen ja alkuperämerkintöjen suojasta 14. heinäkuuta 1992 annetun neuvoston asetuksen (ETY) N:o 2081/92(1) mukaisesti. Myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun parlamentin ja neuvoston direktiivin 2000/13/EY(2) 2 artiklassa säädetään, että merkinnät ja tavat, joilla ne on tehty, eivät saa olla omiaan johtamaan ostajaa harhaan elintarvikkeiden ominaispiirteiden tai alkuperän osalta. Tiettyyn alueeseen viittaava nimitys voi siis olla hyväksyttävä ainoastaan, jos elintarvike on tuotettu kyseisellä alueella. Komissio ottaa yhteyttä Italian viranomaisiin saadakseen kaikki tiedot, joita tarvitaan arvoisan parlamentin jäsenen mainitseman tapauksen tutkimiseen. (1) EYVL L 208, 24.7.1992. (2) EYVL L 109, 6.5.2000.
KIRJALLINEN KYSYMYS E-0394/01

esittäjä(t): Ioannis Marínos (PPE-DE) ja Giorgos Dimitrakopoulos (PPE-DE) neuvostolle

(20. helmikuuta 2001)

Aihe: ETA:n terrorismi

Espanjalaisen arvostetun El País -sanomalehden poliisilta ja kansalaisilta saamien tietojen mukaan terroristijärjestö ETA kiristää Baskimaan yksityisyrittäjiä ja pienyrityksiä lähettämällä niille tappouhkauskirjeitä, jotta ne maksaisivat ETA:lle huomattavia rahasummia. Äskettäin sai paljon julkisuutta kuuluisalle ranskalaiselle jalkapalloilijalle Lizarazulle lähetetty vastaava tappouhkaus, ja Diario 16 -sanomalehti paljasti, että ETA on lähettänyt tällaisia uhkauksia monille baskijalkapalloilijoille, jotka maksavat lunnaita, jotta heitä ei murhattaisi. On ilmeistä, että näitä omalaatuisia lunnaita, joita uhkailujen kohteiksi joutuneet pelaajat maksavat henkensä säilyttämiseksi, käytetään järjestön tappavan terroristisen toiminnan rahoittamisen lisäksi sen varmistamiseen, että terroristien ei tarvitse käydä töissä vaan he voivat viettää mukavaa elämää.

Eikö neuvostonkin mielestä olisi tehokkaampaa ETA:n tekemää murhaa seuraavan (Euroopan parlamentillekin tyypillisen) väkivallan paheksumisen ja uhreille ilmaistun myötätunnon asemesta osoittaa, että vaikka kyseiset terroristit väittävät tavoittelevansa Baskimaan itsenäisyyttä, he pyrkivät itse asiassa myös rikastumaan? Eikö tällainen syyte rajoittaisi huomattavasti heidän toimintansa tehokkuutta, koska se veisi pohjan heidän niin sanotulta vallankumoukselliselta epäitsekkyydeltään ja isänmaallisilta pyrkimyksiltään?

Kun otetaan edellä mainitut seikat huomioon, aikooko neuvosto laatia kokonaisvaltaisen politiikan terrorismin torjumiseksi?

Vastaus

(16. heinäkuuta 2001)

Neuvosto pyrkii kokonaisvaltaisen politiikan laatimiseen terrorismin torjumiseksi. Puolivuosittain laaditaan asiakirja, jossa pohditaan terrorismin uhkaa, ja näkemyksiä vaihdetaan säännöllisesti tuoreista tapauksista.

Yksi Euroopan turvallisuus- ja puolustuspolitiikan tavoitteista on terrorismin torjuminen. 9 päivänä joulukuuta 1999 annettu neuvoston suositus koskeekin viranomaisyhteistyötä terrorismin torjumisen rahoittamiseksi.
KIRJALLINEN KYSYMYS E-1325/01 esittäjä(t): Arie Oostlander (PPE-DE) komissiolle. Sotiris Bletsasin 15 kuukauden vankeustuomio komission rahoittaman tiedotusmateriaalin levittämisestä.



Virallinen lehti nro 340 E , 04/12/2001 s. 0217 - 0218



KIRJALLINEN KYSYMYS E-1325/01 esittäjä(t): Arie Oostlander (PPE-DE) komissiolle (3. toukokuuta 2001) Aihe: Sotiris Bletsasin 15 kuukauden vankeustuomio komission rahoittaman tiedotusmateriaalin levittämisestä Euroopan vähemmistökielten toimisto (EBLUL) Dublinissa tuomitsi 3. helmikuuta 2001 antamassaan päätöslauselmassa Ateenan tuomioistuimen Kreikan kansalaiselle Sotiris Bletsasille antaman 15 kuukauden vankeustuomion. Bletsas on kuuleman mukaan levittänyt väärää tietoa eräästä eurooppalaisesta vähemmistökielestä Kreikassa. Tällä nk. väärällä tiedolla tarkoitettiin kuitenkin viittausta siihen, että Euroopan vähemmistökielten toimiston julkaiseman Euroopan vähemmistökieliä koskevan tiedotusmateriaalin mukaan valakian kieli on olemassa. Komissio rahoittaa tämän materiaalin tuottamista. Lisäksi valakian kielen tosiseikkoihin perustuva olemassaolo tunnustetaan myös komission raportissa Euromosaiikki. Onko komissio tietoinen Sotiris Bletsasin saamasta tuomiosta? Jos näin on, katsooko komissio, että Ateenan tuomioistuimen päätös on ristiriidassa ilmaisunvapauden perusoikeuden kanssa? Aikooko komissio mahdollisesti ryhtyä toimiin jäsenvaltio Kreikkaa vastaan? Viviane Redingin komission puolesta antama vastaus (22. kesäkuuta 2001) Kuten mainittiin komission vastauksessa Eurig Wynin ja Gorka Knörr Borràsin esittämään kirjalliseen kysymyksen E-0487/01(1), komissio seuraa tiiviisti kyseistä asiaa ja on pyytänyt Kreikan hallitusta toimittamaan täydentäviä tietoja sekä kopion tuomiosta. Komissio voi ottaa kantaa asiaan vasta, kun sillä on käytössään kaikki tosiseikkojen perinpohjaiseen tuntemiseen ja ymmärtämiseen tarvittavat tiedot. (1) EYVL C 261 E, 18.9.2001, s. 125.
KIRJALLINEN KYSYMYS E-0261/01 esittäjä(t): Lord Inglewood (PPE-DE) neuvostolle. Jälleenmyyntikorvaus.



Virallinen lehti nro 340 E , 04/12/2001 s. 0016 - 0016



KIRJALLINEN KYSYMYS E-0261/01 esittäjä(t): Lord Inglewood (PPE-DE) neuvostolle (14. helmikuuta 2001) Aihe: Jälleenmyyntikorvaus Direktiiviehdotuksen mukaisesti jälleenmyyntikorvauksen on perustuttava verottomaan myyntihintaan. Sisältyykö hintaan myyntivoittovero tai sitä vastaava vero ja miten tämä lasketaan silloin, kun jälleenmyyntiin sovelletaan useiden eri jäsenvaltioiden verolainsäädäntöjä? Yhteinen vastaus kirjallisiin kysymyksiin E-257/01, E-0259/01, E-0261/01 ja E-0263/01 (13. heinäkuuta 2001) Arvoisan parlamentin jäsenen esittämät kysymykset koskevat jäsenvaltioiden toimivaltaan kuuluvia asioita. Vastaukset riippuvat näin ollen siitä, miten jäsenvaltiot panevat täytäntöön alkuperäisen taideteoksen tekijän oikeutta jälleenmyyntikorvaukseen koskevan direktiivin, ja muusta asiaan liittyvästä kansallisesta lainsäädännöstä.
KIRJALLINEN KYSYMYS E-1114/01 esittäjä(t): Carlos Carnero González (PSE) neuvostolle. Namibian hallituksen toimet homoseksuaaleja vastaan.



Virallinen lehti nro 340 E , 04/12/2001 s. 0174 - 0175



KIRJALLINEN KYSYMYS E-1114/01 esittäjä(t): Carlos Carnero González (PSE) neuvostolle (9. huhtikuuta 2001) Aihe: Namibian hallituksen toimet homoseksuaaleja vastaan Tiedotusvälineissä on kerrottu, että Namibian presidentti Sam Nujoma on määrännyt poliisin pidättämään, vangitsemaan ja karkottamaan kaikki homot ja lesbot sillä perusteella, että maan perustuslaki ei salli homoseksuaalisuutta. Mielestäni nämä toimet rikkovat Namibian kansalaisten ihmisoikeuksia, ovat ristiriidassa oikeusvaltion periaatteiden kanssa, ja näin ollen kansainvälinen yhteisö ei voi mitenkään hyväksyä niitä. Mielestäni Euroopan unionin on vastustettava Namibian hallituksen hyväksymiä päätöksiä, vaadittava niiden välitöntä kumoamista ja valvottava tämän maan kansalaisten perusoikeuksien, seksuaalinen valinnanvapaus mukaan lukien, täydellistä kunnioittamista. Namibia on allekirjoittanut Cotonoun kumppanuussopimuksen, jossa osapuolet sitoutuvat demokraattisten periaatteiden ja ihmisoikeuksien kunnioittamiseen. Mihin pikaisiin toimiin neuvosto aikoo ryhtyä vastustaakseen Namibian hallituksen päätöksiä ja vaatiakseen niiden ehdotonta perumista? Vastaus (16. heinäkuuta 2001) Vastauksena arvoisan parlamentin jäsenen kysymykseen neuvosto toteaa, että EU on pyytänyt puheenjohtajavaltion Namibian-edustustoa tekemään Windhoekissa virallisen yhteydenoton ja ilmoittamaan EU:n olevan huolestunut vähemmistöihin kohdistuneista uhkauksista ja sanallisista hyökkäyksistä Namibiassa. EU katsoo, että tämänkaltaiset vähemmistöjen, muun muassa homoseksuaalien vastaiset viralliset lausunnot eivät ole hyväksyttävissä ja että ne ovat huolestuttava merkki suvaitsemattomuudesta. EU katsoo, että tällaiset lausunnot ja toimet ovat ristiriidassa sovitteluun, suvaitsevaisuuteen, sopusointuun ja yhtenäisyyteen tähtäävän politiikan kanssa, jonka Namibian hallitus on omaksunut maan itsenäistymisen jälkeen, ja kannustaa Namibian hallitusta kunnioittamaan edelleen ihmisoikeuksia. Euroopan unioni katsoo, että maan vähemmistöjä loukkaavat lausunnot heikentävät luottamusta Namibian tulevaisuuteen ja murentavat hallituksen kiitettäviä pyrkimyksiä houkutella ulkomaisia sijoituksia, kehittää matkailuelinkeinoa ja parantaa Namibian väestön elinolosuhteita. Virallisen yhteydenoton sisältö voidaan julkaista EU:n julkilausumana, ja EU ottaa asian tarvittaessa uudelleen esille riippuen siitä, millaisiin toimiin Namibian hallitus yhteydenoton pohjalta ryhtyy. Neuvosto on myös pannut merkille Euroopan parlamentin 5. huhtikuuta 2001 Strasbourgissa pidetyssä istunnossaan hyväksymän päätöslauselman, joka koskee homoseksuaalien oikeuksia Namibiassa ja jonka Euroopan parlamentti aikoo toimittaa Namibian hallitukselle.
KIRJALLINEN KYSYMYS P-1823/01 esittäjä(t): Daniela Raschhofer (NI) komissiolle. Pakollisen pantin käyttöönotto kertakäyttöpakkauksille Saksassa.



Virallinen lehti nro 364 E , 20/12/2001 s. 0204 - 0205



KIRJALLINEN KYSYMYS P-1823/01 esittäjä(t): Daniela Raschhofer (NI) komissiolle (20. kesäkuuta 2001) Aihe: Pakollisen pantin käyttöönotto kertakäyttöpakkauksille Saksassa Saksassa pohditaan pakkauksia koskevan asetuksen muuttamista siten, että kertakäyttöpakkauksille otettaisiin käyttöön pakollinen pantti. Pitääkö komissio tällaista järjestelyä ympäristöpoliittisista syistä tarpeellisena? Onko komissio tietoinen siitä, että muilla uudelleenkäsittelytavoilla, esim. lämpökäsittelyn avulla, saavutetaan vähintään yhtä korkea ympäristönsuojelun taso? Pitääkö komissio tätä kansallista toimenpidettä EY:n perustamissopimuksen 28 artiklassa mainitun tavaroiden vapaan liikkuvuuden rajoittamisena? Onko komissio tietoinen siitä, että pakkauksia koskevat määräykset on yhdenmukaistettu koko yhteisössä direktiivillä 94/62(1) ja poikkeaminen on mahdollista vain perustamissopimuksen 95 artiklan 5 kohdan perusteella ja että tässä tapauksessa 5 kohdassa edellytyksinä mainittua uutta tieteellistä näyttöä tai jäsenvaltion erityisiä ongelmia ei selvästikään esiinny? (1) EYVL L 365, 31.12.1994, s. 10. Frederik Bolkesteinin komission puolesta antama yhteinen vastaus kirjallisiin kysymyksiin E-1774/01, E-1775/01, E-1776/01, E-1777/01 ja P-1823/01 (26. heinäkuuta 2001) Komissio on tutkinut yhteisön oikeuden asiaa koskevien säännösten valossa Saksan pakkauksia koskevan asetuksen toisen muutosluonnoksen, josta on ilmoitettu pakkauksista ja pakkausjätteistä annetun direktiivin 94/62/EY(1) ja teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 98/34/EY(2) mukaisesti. Komission toimivaltaiset yksiköt ovat tutkineet mm. arvoisten parlamentin jäsenten esille tuomia seikkoja. Koska Bundesrat noudatti 13. heinäkuuta 2001 pidetyssä istunnossaan useiden osavaltioiden ehdotusta yhteiseksi päätöslauselmaksi eikä äänestänyt luonnoksen puolesta sellaisena, kuin siitä oli ilmoitettu komissiolle, mainitun luonnoksen yhdenmukaisuutta yhteisön oikeuden kanssa koskeva kysymys ei ole enää ajankohtainen. (1) EYVL L 365, 31.12.1994. (2) EYVL L 204, 21.7.1998.